**ПРАВИЛНИК**

**О МЕРАМА, НАЧИНУ И ПОСТУПКУ ЗАШТИТЕ И БЕЗБЕДНОСТИ УЧЕНИКА ЗА ВРЕМЕ БОРАВКА У ШКОЛИ И СВИХ АКТИВНОСТИ КОЈЕ ОРГАНИЗУЈЕ OСНОВНА ШКОЛА „ЈОВАН МИОДРАГОВИЋ“ БЕОГРАД**

САДРЖАЈ

1.ОСНОВНЕ ОДРЕДБЕ.................................................................................................... 3-5

2. ЗАШТИТА И БЕЗБЕДНОСТ У ШКОЛСКОЈ ЗГРАДИ И ШКОЛСКОМ

ДВОРИШТУ....................................................................................................................... 5

 2.1. Заштита и безбедност од поступака других лица.................................................. 5-7

 2.2. Заштита и безбедност од болести и повреда.......................................................... 7

 2.3. Заштита и безбедност од пожара, поплаве, елементарних непогода и других природних појава које могу угрозити безбедност........................................................... 7-9

3.ЗАШТИТА И БЕЗБЕДНОСТ НА ПУТУ ИЗМЕЂУ КУЋЕ И ШКОЛЕ....................... 9

4.ЗАШТИТА И БЕЗБЕДНОСТ ВАН ШКОЛСКЕ ЗГРАДЕ И ШКОЛСКОГ ДВОРИШТА – ЗА ВРЕМЕ ОСТВАРИВАЊА ОБРАЗОВНО ВАСПИТНОГ РАДА ИЛИ ДРУГИХ АКТИВНОСТИ КОЈЕ ОРГАНИЗУЈЕ ШКОЛА................................................................. 9

 4.1. Заштита и безбедност ученика за време извођења излета, екскурзија, наставе у природи и сличних активности......................................................................................... 9-10

5.ПРЕВЕНТИВНЕ МЕРЕ.................................................................................................. 10

6. ЗАВРШНЕ ОДРЕДБЕ.................................................................................................. 10-11

На основу чл. 119. став 1. тачка 1), а у вези са чл. 108. Закона о основама система образовања и васпитања („Сл. гласник РС“, бр. 88/2017, 27/2018-др.закон, 10/2019, 27/2018-др. закон, 6/2020 и 129/2021), чл. 65. став 1. тачка 1) Статута ОШ ,,Јован Миодраговић", а према Упутству за израду акта којим установе образовања и васпитања прописују мере, начин и поступак заштите и безбедности деце и ученика („Сл. гласник РС”, бр. 67/2022) и у сарадњи са надлежним органима (општине Врачар/града Београда), Школски одбор ОШ ,,Јован Миодраговић", на седници одржаној дана 29.11.2022. године, донeo је Правилник о мерама, начину и поступку заштите и безбедности ученика за време боравка у школи и свих активности које организује школа. На седници одржаној дана 29.06.2023. године усвојене су измене и допуне Правилника које су ступиле на снагу 07.07.2023.године. На седници оджаној дана 15.09.2023. године усвојен је пречишћен текст Правилника:

**ПРАВИЛНИК**

**О МЕРАМА, НАЧИНУ И ПОСТУПКУ ЗАШТИТЕ И БЕЗБЕДНОСТИ УЧЕНИКА ЗА ВРЕМЕ БОРАВКА У ШКОЛИ И СВИХ АКТИВНОСТИ КОЈЕ ОРГАНИЗУЈЕ ОСНОВНА ШКОЛА“ЈОВАН МИОДРАГОВИЋ“**

**-пречишћен текст-**

**1. ОСНОВНЕ ОДРЕДБЕ**

**Члан 1.**

Заштита и безбедност ученика обезбеђује се у складу са упуством за израду акта којим установа образовања и васпитања прописује мере, начин и поступак заштите и безбедности деце и ученика („Сл. гласник РС”, бр. 67/2022 - даље: Упуство) и овим Правилником.

Правилником о мерама, начину и поступку заштите и безбедности ученика прописују се мере, начин и поступак заштите и безбедности ученика Основне школе ,,Јован Миодраговић“ (даље: школа) за време боравка у школи и за време извођења свих активности које организује школа, начин њиховог спровођења и одговорност запослених и ученика за неизвршавање одредаба овог правилника.

Правилник је донет на основу анализе потенцијалних и актуелних ризика у организацији рада школе, који се односе на просторне, техничке, временске и друге организационе услове, као што су: приступ и сигурност објекту школе, сиурност простора око школе, стање у унутрашњем простору школе, као и специфичне услове и околности које су карактеристичне за школу и њену околину, прописаних Упуством.

**Члан 2.**

Средства за спровођење мера из члана 1. овог Правилника обезбеђују се у буџету јединице локалне самоуправе.

**Члан 3.**

Ученици имају право на заштиту и безб

едност према одредбама Правилника:

1) у школској згради и школском дворишту;

2) на путу између куће и школе;

3) ван школске зграде и школског дворишта – за време остваривања образовно -васпитног рада или других активности које организује школа.

**Члан 4.**

Ученици имају право на заштиту и безбедност од:

1) других ученика, запослених, родитеља, односно другог законског заступника детета и ученика и трећих лица који угрожавају њихову безбедност,

2) болести и повреда,

3) пожара, поплаве, елементарних непогода и других природних појава које могу угрозити безбедност

4) других несрећа/удеса,

5) катастрофа или других ванредних околности и ситуација.

**Члан 5.**

Одељењски старешина и наставници који сa ученицима обрађују одговарајуће програмске садржаје обавезни су да ученике упознају са опасностима с којима се могу суочити за време остваривања образовно-васпитног рада и других активности које организује школа, као и сa начином понашања којим се те опасности избегавају или отклањају.

Запослени, родитељи, односно други законски заступници и ученици обавезни су да директору, помоћнику директора, секретару школе или дежурном наставнику пријаве сваку појаву за коју посумњају да би могла да угрози заштиту и безбедност ученика.

**Члан 6.**

Одредбе Правилника дужни су да поштују сви запослени у школи, ученици, родитељи, односно други законски заступници и трећа лица када се налазе у школској згради, школском дворишту или на другом месту на којем се остварује образовно-васпитни рад или друга активност у организацији школе.

Школа је у обавези да на одоварајући начин (усмена информација, писмено обавештење на огласној табли или званичној интернет странци установе и сл.) упознаје ученике, њихове родитеље, као и све запослене о свим мерама заштите и безбедности које предузима.

**Члан 7.**

Неспровођење мера безбедности ученика од стране запослених, прописаних Правилником, сматра се тежом повредом радне обавезе, сагласно Закону о основама система образовања и васпитања, због чега се води дисциплински поступак, и за шта може да се изрекне новчана казна или удаљење са рада у трајању до три месеца, или мера престанка радног односа, уколико се неспровођење мера безбедности учини свесним нехатом, намерно или у циљу прибављања себи или другоме противправне имовинске користи. Дисциплинска одговорност запослених не искључује кривичну и материјалну одговорност.

Понашање ученика којим угрожава властиту или безбедност других ученика и запослених у школи, у школским и другим активностима које организује школа, прописаних овим Правилником, сматра се тежом повредом обавеза ученика, за коју се води васпитно-дисциплински поступак и изричу мере у складу са Законом о основама система образовања и васпитања Правилником о дисциплинској и материјалној одговоности ученика, односно родитеља ученика у Основној школи ,,Јован Миодраговић".

**Члан 8.**

Запослени у оквиру Решења о структури 40 часовне радне недеље имају обаезу дежурства. Директор школе утврђује распоред дежурстава запослених.

Обавеза сваког запосленог, а нарочито дежурног наставника је да провера да ли се спроводе мере за остваривање заштите и безбедности ученика.

**Члан 9.**

Ради спровођења мера утврђених овим Правилником, школа сарађује са државним органима, органима општине Врачар/града Београда и другим субјектима и надлежним институцијама са којима је таква сарадња потребна у поступку обезбеђивања и спровођења мера утврђених Правилником.

**Члан 10.**

На материју коју уређује Правилник сходно се примењују одредбе других општих аката школе: Правилника о безбедности и здравља на раду, Правила о заштити од пожара, Правила понашања запослених, ученика и родитеља ученика у ОШ ,,Јован Миодраговић" и друих аката, чија је примена од значаја за остваривање заштите и безбедности ученика.

**2. ЗАШТИТА И БЕЗБЕДНОСТ У ШКОЛСКОЈ ЗГРАДИ И ШКОЛСКОМ ДВОРИШТУ**

**1. Заштита и безбедност од поступака других лица**

**Члан 11.**

Заштита и безбедност ученика од поступака других лица обухвата заштиту и безбедност од:

1) дискриминације;

2) насиља, злостављања и занемаривања;

3) понашања које вређа углед, част или достојанство;

4) страначког организовања и деловања.

5) трговине људима

**Члан 12.**

У школи су забрањене дискриминација и дискриминаторско поступање, којим се на непосредан или посредан, отворен или прикривен начин, неоправдано прави разлика или неједнако поступа, односно врши пропуштање интервентних активности према ученицима, а које се заснива на раси, боји коже, прецима, држављанству, статусу мигранта, односно расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној оријентацији, имовном стању, социјалном и културном пореклу, рођењу, генетским особеностима, здравственом стању, сметњи у развоју и инвалидитету, изгледу и другим стварним, односно претпостављеним личним својствима, као и по другим основима утврђеним законом којим се прописује забрана дискриминације.

Остваривање овог вида заштите и безбедности ученика врши се у складу са релевантним прописима који регзлишу ову област и активностима Стручног тима за заштиту од дискриминације, насиља, злостављања и занемаривања.

Школа је у обавези да поступа у складу са актом којим се утврђују ближи критеријуми за препознавање облика дискриминације од стране запосленог, ученика или трећег лица у установи, а који заједнички прописују министар просвете и министар надлежан за послове људских и мањинских права.

**Члан 13.**

У школи је забрањено физичко, психичко, социјално, сексуално, дигитално и свако друго насиље, злостављање и занемаривање ученика, физичко кажњавање и вређање личности, односно сексуална злоупотреба ученика или запослених.

Школа ће одмах поднети пријаву надлежном органу ако се код ученика примете знаци насиља, злостављања или занемаривања, нарочито ако је то учињено од стране родитеља, односно другог законског заступника или трећег лица у школи.

У школи је забрањен сваки облик насиља и злостављања од стране ученика њеово родитеља и одраслог над наставником, стручним сарадником или друим запосленим. Због повреде ове забране против родитеља се покреће прекршајни, односно кривични поступак.

Школа израђује и реализује Годишњи програм заштите од насиља, злостављања и занемаривања и програма спречавања дискриминације у складу са Законом, Правилником о протоколу поступања у установи у одговору на насиље, злостављање и занемаривање и Правилником о поступању установе у случају сумње или утврђеног дискриминаторног понашања и вређања угледа, части или достојанства личности.

**Члан 14.**

У школи је забрањено свако понашање запосленог према ученику и ученика према другом ученику којим се вређа углед, част или достојанство.

Директор школе дужан је да у року од два дана од дана сазнања за повреду забране из става 1. овог члана предузме одговарајуће активности и мере у оквиру надлежности школе.

**Члан 15.**

У школи је забрањен било какав вид страначког организовања и деловања.

Уколико запослени, ученици или родитељи, односно законски заступници деце примете било какав вид страначког организовања и деловања дужни су да о томе обавесте одељењског старешину, директора, помоћника директора или секретара школе.

**Члан 16.**

За време трајања наставе и ваннаставних активности од 08 до 12 и 20 часова, од 14 до 17 и 30 и од 17 и 40 до 07 часова следећег дана обе капије на школском дворишту и улазна врата су закључани, а откључана су од 07 до 08 часова, од 12 и 20 до 14 часова и од 17 и 30 до 17 и 40 часова, ради уласка и изласка ученика у и из школе.

За откључавање и закључавање улазних врата и капија надлежно је обезбеђење школе, а у њиховом одсуству друго лице (теткице). Када се у школи не изводи настава нити друге активности, све капије на школском дворишту и сва улазна врата на школској згради су закључана.

**Члан 17.**

За проверу односно идентификацију лица која улазе у зграду надлежно је обезбеђење школе.

Приступ родитељима, односно старатељима и трећим лицима могућа је у време отворених врата наставника, директора и помоћника директора школе, а у осталим случајевима по непосредној дозволи горепоменутх субјеката, стручних сарадика, секретара и рачуноводства школе. Лица која улазе у школу пријављују се обезбеђењу школе, које узима њихове податке из личне карте.

Родитељи односно старатељи могу да бораве у холу школе и на улазу у школско дворишту приликом довођења и одвођења деце у школу.

**2. Заштита и безбедност од болести и повреда**

**Члан 18.**

Ради остваривања заштите и безбедности ученика од болести и повреда, школа:

1) брине о уредности и чистоћи школских просторија и школског дворишта;

2) брине о обављању прописаних лекарских прегледа запослених и ученика;

3) поступа по мерама надлежних органа донетих по прописима у области здравства;

4) према својим могућностима обезбеђује коришћење школског намештаја, наставних и других средстава који су безбедни за употребу и одговарају психофизичким својствима ученика;

5) према својим могућностима примењује стандарде и нормативе који се односе на школски простор, број ученика у одељењу и друге услове за обављање делатности;

6) предузима мере у случају промена код ученика које се односе на његово здравствено стање и о томе обавештава његовог родитеља;

7) је обавезна да родитеља ученика чије здравствено стање, према процени наставника, стручних сарадника или директора и помоћника дирктора, може представљати опасност за друге ученике и запослена лица, обавести да таквог ученика одведе на одговарајући преглед и забрањује му долазак на наставу и друге активности које организује школа, док надлежни лекар не потврди да опасност не постоји;

8) одржава дисциплину у установи – згради и њеном дворишту, посебно у учионици и другим радним просторијама;

9) брине да буде истакнуто место за прву помоћ у установи (где се налази комплет за прву помоћ, ко је задужен да проверава/допуњује садржину комплета, телефони хитне помоћи и надлежног дома здравља – да буду видно обележени) као и начин поступања у ситуацији када је потребно детету и ученику указати прву помоћ или постоји сумња на потенцијални здравствени ризик или повреду детета, односно ученика (ко позива хитну помоћ и обавештава родитеља и другог законског заступника и по потреби надлежну инспекцију и др.);

10) предузима поступање ради заштите од физичких повреда (обезбеђује да подови нису клизави или се ставља одговарајућа ознака; обезбеђује се набавка школског намештаја без оштрих ивица, у складу са могућностима и др.).

**Члан 19.**

Обавеза родитеља је да ученика чије је здравствено стање такво да може да представља опасност за друге ученике и запослене, одведу на одоварајући здравствени преглед и да га не шаље на наставу и друге активности које организује школа, док не добије одововарјућу потврду од лекара о позитивном здравственом стању ученика.

**3. Заштита и безбедност од пожара, поплаве, елементарних непогода и других природних појава које могу угрозити безбедност**

**Члан 20.**

Ради остваривања заштите и безбедности ученика од пожара, запослени и ученици су дужни да спроводе мере прописане Законом о заштити од пожара, плановима заштите од пожара, Закона о смањењу ризика од катастрофа и управљању ванредним ситуацијама, пратећих прописа и свог општег акта.

**Члан 21.**

Ради остваривања заштите и безбедности од поплаве и/или изливања фекалија, домар проверава исправност водоводних и канализационих инсталација и предузима потребне мере у случају уочених промена које могу угрозити безбедност ученика и запослених у школи.

Сви запослени, ученици и родитељи обавезни су да без одлагања обавесте домара, директора, помоћника директора или секретара школе о уоченим променама на водоводним и/или канализационим инсталацијама, које могу угрозити безбедност ученика и запослених у школи.

**Члан 22.**

Ради остваривања заштите и безбедности од удара електричне струје, домар проверава исправност електричних инсталација и предузима потребне мере у случају уочених промена које могу угрозити безбедност.

Сви запослени, ученици и родитељи обавезни су да без одлагања обавесте надлежне у школи о уоченим променама на електричним инсталацијама, које могу угрозити безбедност.

**Члан 23.**

Уређаји, машине, алати и други предмети и материје који се користе у наставном процесу, за одржавање хигијене или у друге сврхе морају се држати ван домашаја неовлашћених лица, ако могу представљати опасност по живот и/или здравље ученика.

Школа је обавезна да се стара о правилном коришћењу и надзору над употребом уређаја, машина, алата и других предмета у реализацији наставе, као и материја које се користе у наставном процесу као и о редовној провери њихове исправности и употреби неопходне заштитне опреме.

Домар свакодневно проверава стање школских просторија и дворишта и о томе обавештава директора, помоћника директора или секретара школе, пријављује надлежној служби кварове и оштећења на спортским реквизитима, инсталацијама, опреми водоводне, каналазационе и електричне мреже, котларнице и др., а у услучају потребе предузима неопходне мере.

**Члан 24.**

Ради остваривања заштите и безбедности од удара грома, школа редовно проверава исправност громобранских инсталација, у складу са прописима у тој материји.

Сви запослени, ученици и родитељи обавезни су да без одлагања обавесте надлежне у школи о уоченим променама на громобранским инсталацијама, које могу довести у питање њихово функционисање.

Школа је обавезна да за време грмљавине обезбеди да ученици буду у школској згради.

**Члан 25.**

Заштита и безбедност од пожара, поплава и других опасних ствари и природних појава које могу угрозити безбедност обезбеђује се у складу Законом и одредбама овог Правилника.

**3. ЗАШТИТА И БЕЗБЕДНОСТ НА ПУТУ ИЗМЕЂУ КУЋЕ И ШКОЛЕ**

**Члан 26.**

Директор школе је обавезан да сарађује са оранима надлежним за безедност саобраћаја, а сви запослени су дужнии да прате стање саобраћајне синализације на прилазима школи. Сваки запослени је обавезан да о уоченим недостацима на саобраћајној сигнализацији обавести директора, помоћника директора или секретара који ће ради решавања проблема ступити у контакт са надлежним органима.

Школа пред надлежним органима покреће иницијативе ради побољшања безбедности у саобраћају на прилазима школи и то: постављање лежећих полицајаца, семафора, заштитне ограде, организовање дежурства саобраћајних полицајаца и сл.

Заштита ученика у саобраћају обезбеђује се организовањем предавања саобрађајних стручњака, приказивањем филмова о о саобраћају, разовором на часовима одељењске заједнице и родитељским састанцима.

**Члан 27.**

Школа је дужна да сарађује са комуналним службама ради обезбеђења тротоара и уличног осветљења на прилазу школи, правилног размештаја/постављања контејнера да не ометају улаз у школско двориште и зграду и др.

**4. ЗАШТИТА И БЕЗБЕДНОСТ ВАН ШКОЛСКЕ ЗГРАДЕ И ШКОЛСКОГ ДВОРИШТА – ЗА ВРЕМЕ ОСТВАРИВАЊА ОБРАЗОВНО ВАСПИТНОГ РАДА ИЛИ ДРУГИХ АКТИВНОСТИ КОЈЕ ОРГАНИЗУЈЕ ШКОЛА**

**Члан 28.**

На остваривање заштите и безбедности ученика за време боравка на излету, екскурзији или настави у природи, као и за време извођења неке друге активности ван зграде школе и школског дворишта, примењују се основне одредбе овог Правилника.

Ексурзија и настава у природи се могу изводити након добијене сагласности Савета родитеља школе на програм и организовање екскурзија и наставе у природи.

**1. Заштита и безбедност ученика за време извођења излета, екскурзија, наставе у природи и сличних активности**

**Члан 29.**

Приликом избора понуђача за извођење излета, екскурзија, наставе у природи и других сличних активности са ученицима, школа ће посебну пажњу посветити његовој оспособљености за остваривање заштите и безбедности ученика за време активности која се организује. Оспособљеност понуђача за остваривање заштите и безбедности ученика односи се нарочито на:

1) поседовање одговарајуће лиценце за рад;

2) кадровску и техничку опремљеност за организовање путовања ученика;

3) кадровску и техничку опремљеност за остваривање заштите и безбедности ученика у објекту у којем су смештени (физичко и техничко обезбеђење објекта, обезбеђена медицинска помоћ и тако даље);

4) квалитет исхране ученика;

Уговор који се закључује за извођење ексурзије и наставе у природи мора да садржи посебне ставке које се односе на предузимање мера заштите и безбедности ученика.

Смештај ученика на ексурзији и извошењу наставе у природи мора се обезбедити само у објектима који испуњавају услове за извођење ових облика образовно-васпитног рада.

Пре поласка на наставу у природи и вишедневне екскурзије, у сарадњи школе и надлежног ДЗ, обавезно се организују лекарски преглед свих ученика.

**5. ПРЕВЕНТИВНЕ МЕРЕ**

**Члан 30.**

Установа посебним актима утврђује превентивне мере заштите и безбедности у вези са организацијом рада, и то:

1) распоред дежурстава запослених;

2) начин евидентирања уласка трећих лица у установу;

3) могућност боравка у установи, односно непосредно учешћа родитеља, односно другог законског заступника детета и ученика у активностима установе;

4) начин утврђивања идентитета лица која остварују родитељско право или имају старатељство над дететом када га одводе из установе.

**6. ЗАВРШНЕ ОДРЕДБЕ**

**Члан 31.**

У поступку извршавања мера заштите и безбедности ученика школа сарађује са:

- Градском општином Врачар

- Школском управом Београд

- Просветном инспекцијом Града Београда

- Домом здравља Врачар,

- Свим надлежним Министарствима

- Министарством унутрашњих послова – Полицијском управом Врачар

- Градским центром за социјални рад и одељењем Врачар

- Са другим школама

- Културним институцијама у граду

- Родитељима, односно старатељима ученика

**Члан 32.**

Измене и допуне овог Правилника врше се на исти начин и по поступку прописаном за његово доношење.

**Члан 33.**

За све што није регулисано овим Правилником примењује се Закон и други прописи који регулишу ову материју.

**Члан 34.**

Правилник ступа на снагу осмог дана од дана објављивања на огласној табли школе.

Даном ступања на снагу овог правилника престаје да важи Правилник о заштити и безбедности ученика Основне школе ,,Јован Миодраговић“, дел.бр. 543 од 15.10.2013.године.

У Београду, ПРЕДСЕДНИК ШКОЛСКОГ ОДБОРА:

15.09.2023.године Марко Богојевић

Деловодни број:1207

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_